CELEX: 31986D0072
Language: el
Date: 1986-02-19 00:00:00
Title: 86/72/ΕΟΚ: Απόφαση της Επιτροπής της 19ης Φεβρουαρίου 1986 όσον αφορά τις υγειονομικές συνθήκες και την κτηνιατρική βεβαίωση κατά την εισαγωγή νωπών κρεάτων προέλευσης Κούβας

Avis juridique important

|

31986D0072

86/72/ΕΟΚ: Απόφαση της Επιτροπής της 19ης Φεβρουαρίου 1986 όσον αφορά τις υγειονομικές συνθήκες και την κτηνιατρική βεβαίωση κατά την εισαγωγή νωπών κρεάτων προέλευσης Κούβας  

Επίσημη Εφημερίδα αριθ. L 076 της 21/03/1986 σ. 0047 - 0049 Φινλανδική ειδική έκδοση: Κεφάλαιο 3 τόμος 20 σ. 0160  Σουηδική ειδική έκδοση: Κεφάλαιο 3 τόμος 20 σ. 0160 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Φεβρουαρίου 1986  όσον αφορά τις υγειονομικές συνθήκες και την κτηνιατρική βεβαίωση κατά την εισαγωγή νωπών κρεάτων προελεύσεως Κούβας  (86/72/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 16,  Εκτιμώντας:  ότι, σύμφωνα με τη γνώμη αποστολής κτηνιάτρων της Κοινότητας, φαίνεται ότι η υγειονομική κατάσταση στην Κούβα είναι καλή, ιδίως όσον αφορά τις ασθένειες που μεταδίδονται μέσω του κρέατος ·  ότι, επιπλέον, οι αρμόδιες κτηνιατρικές αρχές της Κούβας έχουν διαβεβαιώσει ότι δεν εχουν εκδηλωθεί στην Κούβα, κατά τους τελευταίους 12 μήνες τουλάχιστον, πανώλη των βοοειδών και αφδώδης πυρετός και ότι δεν έχει διενεργηθεί εμβολιασμός κατά των ασθενειών αυτών την περίοδο αυτή·  ότι οι αρμόδιες κτηνιατρικές αρχές της Κούβας ανέλαβαν την υποχρέωση να κοινοποιούν στην Επιτροπή και τα κράτη μέλη, με τηλέτυπο ή τηλεγράφημα, και το αργότερο σε 24 ώρες, ότι έχει διαπιστωθεί η εκδήλωση μιας από τις προαναφερθείσες ασθένειες ή ότι έχει ληφθεί απόφαση εμβολιασμού κατ' αυτών·  ότι οι υγειονομικές συνθήκες και η κτηνιατρική βεβαίωση πρέπει να προσαρμοστούν συμφωνα με την υγειονομική κατάσταση που επικρατεί στο εν λόγω κράτος·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα κράτη μέλη επιτρέπουν την εισαγωγή από την Κούβα νωπών κρεάτων κατοικιδίων ζώων του βοείου είδους και κατοικιδίων ζώων μονόπλων, σύμφωνα με τους όρους που καθορίζονται στο υγειονομικό πιστοποιητικό που περιλαμβάνεται στο παράρτημα και πρέπει να συνοδεύει την αποστολή.  2. Τα κράτη μέλη δεν επιτρέπουν την εισαγωγή από την Κούβα άλλων κατηγοριών νωπών κρεάτων εκτός από αυτές που αναφέρονται στην παράγραφο 1.  Άρθρο 2  Η παρούσα απόφαση δεν εφαρμόζεται στις εισαγωγές αδένων και οργάνων που εγκρίνονται από τη χώρα προορισμού για την παρασκευή φαρμακευτικών προϊόντων.  Άρθρο 3  Η παρούσα απόφαση εφαρμόζεται από την 1η Απριλίου 1986.  Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 19 Φεβρουαρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.  ΠΑΡΑΡΤΗΜΑ  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  νωπών κρεάτων (1) κατοικιδίων ζώων του βοείου είδους και κατοικιδίων μονόπλων που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού:  Σχετικός αριθμός πιστοποιητικού καταλληλότητας (2):  Χώρα εξαγωγής: ΚΟΥΒΑ  Υπουργείο:  Υπηρεσία:  Στοιχεία:  (προαιρετικό)  Ι. Ταυτότητα των κρεάτων  Κρέατα:  (είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) σφαγείου  (ων) (2):  Διεύθυνση(εις) και αριθμός(οί) (2) κτηνιατρικής εγκρίσεως του (των) εγκεκριμένου(ων) εργαστηρίου  (ων) τεμαχισμού (2):  ΙΙΙ. Προορισμός των κρεάτων  Το κρέας αποστέλλεται από:  (τόπος αποστολής)  στ. :  (χώρα και τόπος προορισμού)  με το ακόλουθο μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι τα ανωτέρω περιγραφόμενα νωπά κρέατα προέρχονται από ζώα τα οποία έχουν παραμείνει στο έδαφος του Κούβας τουλάχιστον για τρεις μήνες πριν από τη σφαγή τους ή από τη γέννησή τους, εφόσον πρόκειται για ζώα ηλικίας κάτω των τριών μηνών.  1.2.3 //  // Έγινε στ. ,   // στις  Σφραγίδα  (υπογραφή του επίσημου κτηνίατρου)  (1) «Νωπά κρέατα»: όλα τα κατάλληλα για την ανθρώπινη κατανάλωση τμήματα των κατοικιδίων βοοειδών καθώς και των κατοικιδίων μονόπλων, τα οποία δεν έχουν υποστεί επεξεργασία με σκοπό τη συντήρησή τους· εντούτοις, τα κρέατα τα οποία συντηρούνται δια ψύχους θεωρούνται νωπά.  (2) Προαιρετικό όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα αεροπλάνα να αναφέρεται ο αριθμός πτήσεως, για τα πλοία η ονομασία του πλοίου.